MUNICIPIUL CRAIOVA

CONSILIUL LOCAL AL MUNICIPIULUI CRAIOVA

HOTĂRÂREA NR.101
privind modificarea Hotărârii Consiliului Local al Municipiului Craiova nr.57/2016 referitoare la desemnarea reprezentanţilor Consiliului Local al Municipiului Craiova în consiliile de administraţie ale unităţilor de învăţământ preuniversitar de stat şi particular cu personalitate juridică din municipiul Craiova

  Consiliul Local al Municipiului Craiova, întrunit în şedinţa ordinară din data de 30.03.2017;

  Având în vedere raportul nr.38842/2017 întocmit de Serviciul Resurse Umane prin care se propune modificarea Hotărârii Consiliului Local al Municipiului Craiova nr.57/2016 referitoare la desemnarea reprezentanţilor Consiliului Local al Municipiului Craiova în consiliile de administraţie ale unităţilor de învăţământ preuniversitar de stat şi particular cu personalitate juridică din municipiul Craiova;

  În conformitate cu prevederile Legii nr.1/2011 privind educaţia naţională şi Ordinului Ministrului Educaţiei Naţionale nr.4619/2014 pentru aprobarea Metodologiei-cadru de organizare şi funcţionare a consiliului de administraţie din unităţile de învăţământ preuniversitar, modificată şi completată; 

  Potrivit Hotărârii Consiliului Local al Municipiului Craiova nr.201/2016 referitoare la încetarea de drept a mandatului de consilier local, din cadrul Consiliului Local al Municipiului Craiova, al dlui. Matei Sorin Cristian; 

  În temeiul art.36. alin.2 lit. d coroborat cu alin. 6 lit.a pct.1, art.45  alin.1 şi art.61 alin.2 din Legea nr.215/2001, republicată,  privind administraţia publică locală;

HOTĂRĂŞTE:

Art.1.Se ia act de demisia dnei.Ungureanu Adriana, consilier local în cadrul Consiliului Local al Municipiului Craiova, din Consiliul de Administraţie al Şcolii Gimnaziale „Nicolae Romanescu” Craiova.

Art.2. Se aprobă desemnarea a câte unui reprezentant al Consiliului Local al Municipiului Craiova în Consiliile de Administraţie ale:

a) Colegiului Naţional „Nicolae Titulescu” Craiova  - dl. consilier Costin Alexandru;
b) Colegiului Tehnic de Industrie Alimentară Craiova – dl.consilier Costin Alexandru;

c) Liceului cu Program Sportiv “Petrache Trişcu” Craiova – dl.consilier Costin Alexandru;

d) Şcolii Gimnaziale “Nicolae Romanescu” Craiova – dl.consilier Câplea Doru ;

e) Şcolii Gimnaziale “Ion Ţuculescu” Craiova – dl.consilier Costin Alexandru;
f) Şcolii Gimnaziale “Mircea Eliade” Craiova – dl.consilier Costin Alexandru;

g) Şcolii Gimnaziale “Nicolae Bălcescu” Craiova – dl.consilier Costin Alexandru.

    Art.3.La data intrării în vigoare a prezentei hotărâri, se modifică în mod corespunzător  la Hotărârea Consiliului Local al Municipiului Craiova nr.57/2016.
    Art.4.Primarul Municipiului Craiova, prin aparatul de specialitate: Serviciul Administraţie Publică Locală, Serviciul Resurse Umane, unităţile de învăţămant preuniversitar de stat şi persoanele desemnate la art.2 din prezenta hotărâre vor aduce la îndeplinire prevederile prezentei hotărâri.

